สาระแน (รายการโทรทัศน์)

สาระแน เป็นรายการวาไรตี้เกมโชว์ผสมตลก ออกอากาศครั้งแรกเมื่อวันเสาร์ที่ 7 มีนาคม พ.ศ. 2541 ทางไทยทีวีสีช่อง 3 และเป็นรายการแรกของ บริษัท ลักษ์ 666 จำกัด มีผู้ดำเนินรายการทั้ง 3 คน คือ วิลลี่ แมคอินทอช นาคร ศิลาชัย และ เกียรติศักดิ์ อุดมนาค
สัญลักษณ์ประจำรายการ สาระแน คือ ผีเสื้อ ซึ่งได้กลายมาเป็นสัญลักษณ์ประจำรายการและเป็นเอกลักษณ์เฉพาะในรายการนี้ และ ทาง ลักษ์ 666 มีสถานีโทรทัศน์ผ่านช่องสัญญาณดาวเทียมในนาม "สาระแน แชนแนล" ยุติการออกอากาศในวันที่ 31 มีนาคม 2557 และได้ออกอากาศใหม่อีกครั้ง ใน ไลน์ทีวี โดยเริ่มตั้งแต่วันที่ 14 กรกฎาคม 2559

**ประวัติ**
รายการ สาระแน
รายการสาระแนออกอากาศครั้งแรกเมื่อวันที่ 7 มีนาคม 2541 โดยเริ่มแรกเป็นการแกล้งดารารับเชิญในรายการและถูกปรับพัฒนารูปแบบรายการจนถึงปัจจุบัน

**ชื่อรายการ**
สำหรับชื่อรายการสาระแนจะถูกเปลี่ยนชื่อเพื่อเปลี่ยนแนวรูปแบบต่าง ๆ แต่ยังคงใช่ชื่อคำว่า สาระแน คงเดิมโดยใช้ชื่อดังต่อไปนี้
# สาระแนโชว์ 2541-2543
# สาระแนริงไซค์ 2544
# สาระแนกลางแปลง 2545 
# เทวดาสาระแน 2546
# สาระแนโชว์เด๊ะ 2546-2547
# สาระแนจัง 2547-2548
# สาระแนจังดึก 2549-2550
# สาระแน Re-Union 2550-2554 2554-2555
# สาระแนแซ่บเว่อร์ 2554 
# ซูเปอร์สาระแน 2555-2557
# สาระแนเซเว่นทีน 2557-2558
# สาระแน Mangster 2558-2558
# สาระแน CLASSIC 2559
# สาระแน LINE TV 2559
# สาระแน Rangers
รายการสาระแนออกอากาศไปแล้ว 5 ช่องด้วยกัน ครั้งแรกฉายทางช่อง 3 เอชดี ต่อมาในปี 2547 จนถึงปี 2551 ได้ออกอากาศทางสถานีโทรทัศน์ไอทีวี ต่อมาในปี 2551 ก็ได้มาออกอากาศทาง ช่อง 5 กดหมายเลข 5 จนถึงต้นปี 2557 โดยชื่อรายการที่ใช้คือ "สาระแน Re-Union" (แต่ในผังรายการของทางสถานีระบุว่า "สาระแนโชว์" เหมือนกับครั้งแรกที่เริ่มจัด แต่กระนั้นคนทั่วไปก็ยังเรียกชื่อรายการนี้ว่า "สาระแน") ต่อมาในปี 2557 สาระแนได้มีการย้ายมาออกอากาศอีกช่องหนึ่งคือช่อง Workpoint 23 โดยเวิร์คพอยท์ เอ็นเทอร์เทนเมนท์ ซึ่งออกอากาศตั้งแต่เดือนเมษายน 2557 จนถึง 29 มีนาคม 2558 และได้นำมากลับออกอากาศอีกครั้งทาง ไลน์ทีวี ในชื่อ สาระแน on LINE TV

**ระยะเวลาในการออกอากาศ**

**รูปแบบของรายการ ในปัจจุบัน**

**รูปแบบของรายการ ในอดีต**
ในช่วงเปิดรายการจะเป็นช่วงโชว์การแสดงต่างๆเช่น ละครสั้นหรือล้อเลียนรายการต่างๆของพิธีกรและแขกร่วมรายการในแต่ละตอน จากนั้นเบรกต่อไปจะเป็นช่วงหลักของรายการโดยมีแขกรับเชิญมาคุยแขกรับเชิญที่โดนแกล้งมาให้ชม จากนั้นเบรกต่อไปเป็นช่วงที่นำล้อโฆษณาต่างโดยเริ่มจากโฆษณาของจริงและนำโฆษณาที่ล้อมาชมโดยช่วงแรกจะใช้ 10 เรื่องแต่ในสาระแนจังดึกถึงปัจจุบันจะนำโฆษณา 1-2 เรื่อง 

**ช่วงต่าง ๆ ของรายการ ในปัจจุบัน**
 สาระแน...การละคร เป็นการแสดงละครเวทีโดยกลุ่มสาระแนอคาเดมี่ เป็นเพียงละครสั้นเวลา 3 - 5 นาที- สาระแน...ท้าประลอง เป็นช่วงเกมของสาระแน ทั้ง 2 ทีม ทีมละ 5 คน ทีมสีแดงเป็นทีมผู้กล้า และทีมสีนํ้าเงินเป็นทีมดารารับเชิญ ต้องประลองกันในเกมแต่ละสัปดาห์- สาระแน...ชวนมาโชว์ เป็นช่วงของโชว์พิเศษจากศิลปินและนักแสดงจากค่ายต่างๆ- สาระแน...เห็นแล้วอึ้ง เป็นช่วงโชว์มายากลของ ดร.สไตร์ค ว่าความลับจะถูกเปิดเผยหรือเปล่า รอบนี้ไม่มีสะสมคะแนน- สาระแน...แจ็คพ็อต เป็นช่วงสุดท้ายของรายการที่ดารารับเชิญมาเล่นเกมเปิดแผ่นป้ายสะสมคะแนนในรอบรองชนะเลิศและเปิดแผ่นป้ายถ้วยทองคำในรอบสุดท้าย เพื่อที่จะได้รับรางวัลกลับบ้านไป

**ช่วงต่าง ๆ ของรายการ ในอดีต**
 สาระแน...เสนอหน้า เป็นช่วงโชว์การแสดงต่างๆเช่น ละครสั้นหรือล้อเลียนรายการต่างๆของพิธีกรและแขกร่วมรายการในแต่ละตอน - สาระแน...แสบสุดๆ เป็นช่วงสนทนาแขกรับเชิญครึ่งแรก- สาระแน...ซึ่งหน้า เป็นช่วงสนทนาแขกรับเชิญครึ่งหลังและแคนดิตแขกรับเชิญ - สาระแน...แด่เธอ โดยจะเป็นการมอบของขวัญแก่แขกรับเชิญส่วนมากจะมอบต้นไม้ต่างๆแต่ละชนิดให้กับแขกรับเชิญ- สาระแน...พุทธศักราช เป็นช่วงการเล่าประวัติแขกรับเชิญที่ร่วมรายการ แทนช่วง สาระแน...เสนอหน้า - ไม่รักไม่ Candid เป็นช่วงหลักของรายการโดยมีแขกรับเชิญมาคุยแขกรับเชิญที่โดนแกล้งมาให้ชม- ล้อโฆษณา เป็นช่วงที่นำล้อโฆษณาต่างโดยเริ่มจากโฆษณาของจริงและนำโฆษณาที่ล้อมาชมโดยช่วงแรกจะใช้ 10 เรื่องแต่ในสาระแนจังดึกถึงปัจจุบันจะนำโฆษณา 1-2 เรื่อง - แปลง Fun เป็นการพูดคุยกับแขกรับเชิญ โดยจะเป็นการนำเพลง หรือโฆษณาที่ดัดแปลงมาให้ชมให้ฟัง (ช่วงนี้มีในยุคของ สาระแนโชว์เด๊ะ และสาระแนจัง)

**ภาพยนตร์**
สำหรับภาพยนตร์ชุดสาระแน สร้างโดย ลักษ์ฟิล์ม ร่วมมือกับ สหมงคลฟิล์ม (เฉพาะ สาระแน โอเซกไก ที่ร่วมสร้างโดย เอ็ม เทอร์ตี้ไนน์ และ สาระแน เลิฟยูววว ที่ร่วมสร้างโดย เทค ไทยแลนด์) โดยใช้ชื่อคำว่า สาระแน นำหน้าในแต่ละเรื่อง ได้แก่ สาระแน ห้าวเป้ง
(2552), สาระแนสิบล้อ (2553), สาระแนเห็นผี (2553), สาระแน โอเซกไก (2555) และ สาระแน เลิฟยูววว (2560) มีนักแสดงดังต่อไปนี้

**ดูเพิ่ม**
 บางจะเกร็ง- TV พูดได้- สาระแนดารา- สาระแนแชนแนล

**อ้างอิง**

**แหล่งข้อมูลอื่น**
หมวดหมู่:รายการโทรทัศน์ไทย
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2541